
DR 31.10.2016                                                                                                                                                   77               

 

Tuan Ooi Chuan Aun [Jelutong]: Tuan Yang di-Pertua, saya tertarik dengan apa 
yang dikupas oleh Yang Berhormat Kota Melaka yang menanyakan sama ada selain 
kegunaan komersial untuk pelabuhan dan deep-sea port, sama ada, ada pertimbangan 
yang lain yang termasuk military.  

Saya ingin mengupas dari segi geopolitik serantau. Oleh sebab sekarang kita 
nampak di kalangan negara-negara anggota ASEAN di mana Cambodia, Laos dan akhir-
akhir ini Filipina telah pun menunjukkan kecenderungan daripada segi berpakat dengan 
negara China, saya nak tanya juga sama ada Malaysia juga terburu-buru untuk menyertai 
gagasan sedemikian supaya kita telah menimbulkan satu suasana yang barangkali boleh 
jadi tegang kalau konsep asal ASEAN iaitu sebagai Zone of Peace, Freedom and Neutrality 
iaitu ZOPFAN itu, akan tergugat jejas oleh sebab kita terlalu cenderung kepada negara 
China yang bertitik tolak daripada kepentingan pelaburan, namun kita menggadaikan 
kedaulatan negara-negara ASEAN khususnya daripada segi ZOPFAN yang saya katakan 
tadi? 

Tuan Nga Kor Ming [Taiping]: Terima kasih Yang Berhormat Kota Melaka yang 
mengizinkan saya mencelah sedikit. Saya rasa terpanggil untuk menimbulkan satu isu 
penting yang melibatkan pelaburan daripada negara China iaitu projek terbaru yang 
diumumkan oleh Yang Amat Berhormat Perdana Menteri, East-Coast Rail Line. Difahamkan 
East-Coast Rail Line ini sepanjang 600 kilometer akan menelan belanja duit rakyat RM55 
bilion. Saya sudah kira, jika angka ini yang diumumkan oleh kerajaan adalah benar, bererti 
satu kilometer railway akan menelan belanja RM92 juta, satu meter railway akan menelan 
belanja RM92,000. Ini bermaksud, satu meter railway menelan belanja RM92,000. Adakah 
railway itu dibuat daripada emas, daripada berlian, ataupun daripada cincin?  

Saya ingin bertanya, adakah Yang Berhormat Kota Melaka setuju supaya satu 
siasatan ataupun satu Select Committee patut diwujudkan oleh Dewan yang mulia ini 
supaya duit rakyat tidak digunakan untuk bailout certain individual yang terlibat dengan 
skandal terbesar dunia dan memastikan supaya projek itu benar-benar membawa manfaat 
kepada rakyat kita? Setujukah Yang Berhormat Kota Melaka? Sekian, terima kasih. 

 Tuan Sim Tong Him [Kota Melaka]: Ya, saya memang setuju dengan kedua-dua 
Ahli Parlimen daripada Taiping dan Jelutong. Masuklah dalam ucapan saya dan kita minta 
Menteri memperjelaskan dan menjawab tentang ini. 

 Tuan Charles Anthony Santiago [Klang]: Yang Berhormat Kota Melaka. 

 Tuan Sim Tong Him [Kota Melaka]: Ya, sila. 

 Tuan Charles Anthony Santiago [Klang]:  Terima kasih Yang Berhormat Kota 
Melaka, terima kasih Tuan Yang di-Pertua.  

Saya hendak tanya soalan berkait dengan isu yang telah dibangkit oleh Yang 
Berhormat Kota Melaka iaitu berkait dengan pelaburan China di Malaysia. Saya ingin 
memberi satu misalan atau example iaitu negara Cambodia di mana kita dapati negara 
China berbelanja ataupun melabur berbilion-bilion wang di Cambodia dan secara tidak 
langsung menyokong pimpinan Kerajaan Hun Sen, dan quid pro quo untuk pelaburan itu 
ialah Hun Sen ataupun Presiden Hun Sen, Presiden Cambodia, terpaksa mengikut dasar 
luar negara China. Saya nak tanya kepada Yang Berhormat Kota Melaka, adakah 
kemungkinan seperti itu berlaku di Malaysia di mana Malaysia terpaksa mengikut arahan 
daripada China? Terima kasih. 

 Tuan Sim Tong Him [Kota Melaka]: Terima kasih Yang Berhormat Klang. 
Memang pun ini satu yang saya merasa ragu iaitu, apakah keistimewaan yang kita telah 
dipilih atau adakah kita sudah longgarkan tentang syarat-syarat atau sekatan-sekatan yang 
kita perlu ambil untuk kebaikan negara kita? Saya mahu dimasukkan juga untuk dijawab 
oleh Yang Berhormat Menteri ya, pandangan daripada Yang Berhormat Klang.  

Selain ini, yang saya merasa masih tidak boleh terima iaitu kita Nampak, kita 
mengalu-alukan pelaburan dari negara asing tetapi kita nak tahu betul-betul kah ia akan 
menghasilkan ataupun membantu ekonomi negara kita terutama ekonomi tempatan? 

Saya bagi satu contoh di Pekan Jasin, satu kilang kaca yang terbesar, saya ingat 
di rantau ini yang dilabur oleh negara China juga. Satu kilang yang melibatkan ribuan ekar 
dan dikatakan sudah mula beroperasi pada bulan Oktober dan dikatakan satu hari ada 
beribu tan kaca diproses tetapi ia akan dihantar balik ke negara China.  



Tuan Ooi Chuan Aun [Jelutong]: Tuan Yang di-Pertua, saya tertarik dengan apa yang dikupas oleh Yang Berhormat Kota Melaka yang menanyakan sama ada selain kegunaan komersial untuk pelabuhan dan deep-sea port, sama ada, ada pertimbangan yang lain yang termasuk military. Saya ingin mengupas dari segi geopolitik serantau. Oleh sebab sekarang kita nampak di kalangan negara-negara anggota ASEAN di mana Cambodia, Laos dan akhir- akhir ini Filipina telah pun menunjukkan kecenderungan daripada segi berpakat dengan negara China, saya nak tanya juga sama ada Malaysia juga terburu-buru untuk menyertai gagasan sedemikian supaya kita telah menimbulkan satu suasana yang barangkali boleh jadi tegang kalau konsep asal ASEAN iaitu sebagai Zone of Peace, Freedom and Neutrality iaitu ZOPFAN itu, akan tergugat jejas oleh sebab kita terlalu cenderung kepada negara China yang bertitik tolak daripada kepentingan pelaburan, namun kita menggadaikan kedaulatan negara-negara ASEAN khususnya daripada segi ZOPFAN yang saya katakan tadi?. Tuan Nga Kor Ming [Taiping]: Terima kasih Yang Berhormat Kota Melaka yang mengizinkan saya mencelah sedikit. Saya rasa terpanggil untuk menimbulkan satu isu penting yang melibatkan pelaburan daripada negara China iaitu projek terbaru yang diumumkan oleh Yang Amat Berhormat Perdana Menteri, East-Coast Rail Line. Difahamkan East-Coast Rail Line ini sepanjang 600 kilometer akan menelan belanja duit rakyat RM55 bilion. Saya sudah kira, jika angka ini yang diumumkan oleh kerajaan adalah benar, bererti satu kilometer railway akan menelan belanja RM92 juta, satu meter railway akan menelan belanja RM92,000. Ini bermaksud, satu meter railway menelan belanja RM92,000. Adakah railway itu dibuat daripada emas, daripada berlian, ataupun daripada cincin?. Saya ingin bertanya, adakah Yang Berhormat Kota Melaka setuju supaya satu siasatan ataupun satu Select Committee patut diwujudkan oleh Dewan yang mulia ini supaya duit rakyat tidak digunakan untuk bailout certain individual yang terlibat dengan skandal terbesar dunia dan memastikan supaya projek itu benar-benar membawa manfaat kepada rakyat kita? Setujukah Yang Berhormat Kota Melaka? Sekian, terima kasih. Tuan Sim Tong Him [Kota Melaka]: Ya, saya memang setuju dengan kedua-dua Ahli Parlimen daripada Taiping dan Jelutong. Masuklah dalam ucapan saya dan kita minta Menteri memperjelaskan dan menjawab tentang ini. Tuan Charles Anthony Santiago [Klang]: Yang Berhormat Kota Melaka. Tuan Sim Tong Him [Kota Melaka]: Ya, sila. Tuan Charles Anthony Santiago [Klang]: Terima kasih Yang Berhormat Kota Melaka, terima kasih Tuan Yang di-Pertua. Saya hendak tanya soalan berkait dengan isu yang telah dibangkit oleh Yang Berhormat Kota Melaka iaitu berkait dengan pelaburan China di Malaysia. Saya ingin memberi satu misalan atau example iaitu negara Cambodia di mana kita dapati negara China berbelanja ataupun melabur berbilion-bilion wang di Cambodia dan secara tidak langsung menyokong pimpinan Kerajaan Hun Sen, dan quid pro quo untuk pelaburan itu ialah Hun Sen ataupun Presiden Hun Sen, Presiden Cambodia, terpaksa mengikut dasar luar negara China. Saya nak tanya kepada Yang Berhormat Kota Melaka, adakah kemungkinan seperti itu berlaku di Malaysia di mana Malaysia terpaksa mengikut arahan daripada China? Terima kasih. Tuan Sim Tong Him [Kota Melaka]: Terima kasih Yang Berhormat Klang. Memang pun ini satu yang saya merasa ragu iaitu, apakah keistimewaan yang kita telah dipilih atau adakah kita sudah longgarkan tentang syarat-syarat atau sekatan-sekatan yang kita perlu ambil untuk kebaikan negara kita? Saya mahu dimasukkan juga untuk dijawab oleh Yang Berhormat Menteri ya, pandangan daripada Yang Berhormat Klang. Selain ini, yang saya merasa masih tidak boleh terima iaitu kita Nampak, kita mengalu-alukan pelaburan dari negara asing tetapi kita nak tahu betul-betul kah ia akan menghasilkan ataupun membantu ekonomi negara kita terutama ekonomi tempatan?. Saya bagi satu contoh di Pekan Jasin, satu kilang kaca yang terbesar, saya ingat di rantau ini yang dilabur oleh negara China juga. Satu kilang yang melibatkan ribuan ekar dan dikatakan sudah mula beroperasi pada bulan Oktober dan dikatakan satu hari ada beribu tan kaca diproses tetapi ia akan dihantar balik ke negara China.